
Már az utazás hasznosan telt, mivel Juhos János úr ismertette velünk a várható heti programot és sok lényeges, hasznos információval látott el bennünket.

A szakképzés Németországban és ezen belül Bajor országban is az úgynevezett duális szakképzési rendszerre épül. Látogatásunk során megismerhettük az Ipart testület szakképzési tevékenységét, finanszírozási modelljét és a gyakorlati képzést, amit a tanműhelyek megtekintése segített (Müncheni Építőipari Ipartestület).

· A Müncheni Kézműves Kamara munkáján belül információt kaphattunk a tanulmányi és gyakorlati tevékenységek 3 év alatti megoszlásáról, a tanulmányi szerződések tartalmáról, valamint a szakképzésben résztvevők járandóságairól

· Az Erdingeni Szakiskola (Berufliche Oberschule) meglátogatása során főleg építőipari, gépipari, szolgáltatói és a vendéglátással kapcsolatos gyakorlati és elméleti képzésről kaptunk hasznos információkat az intézmény bemutatkozása során.
· Az életrevaló felkészítésre is nagy hangsúlyt fektetnek, így a közösségi együttlétre is (közös májusfa állítása, az iskola rendelkezik saját imateremmel, ahova vissza lehet vonulni).

· A Traunsteini oktatási központban, ami tulajdonképpen a Müncheni Felső Bajorországi Kézműves Kamara társintézménye hasonló tapasztalatokat tudtunk szerezni. 
· A mesterképzésre fektetett igen komoly hangsúly is a minőség minél nagyobb elérésre való törekvést igazolja.

Számomra leginkább az volt a meglepő, hogy nem feltétel a gyakorlati idő megléte, a szakképzés után azonnal lehet jelentkezni mesterképzésre. 

A német szakképzési rendszer
Már az alapképzés során igyekeznek a legfontosabb szempontnak megfelelni, ami nem más, mint a munkaerőpiac elvárásainak.

Az elemi iskolában elkezdődik a kiválasztás, ami azt jelenti, hogy eredményeik alapján besorolják őket:
· 5 éves reál iskola( Realschule) 

· 6éves alapiskola ( Hauptschule)

· Gimnázium-8 osztályos 

Az első kettő után következhet a különböző szintű szakképzés, a gimnázium főiskolai és egyetemi tanulmányok folytatására készíti fel a német diákokat.

A szakképzésben való részvétel alapfeltétele, hogy legyen valamely vállalkozáshoz köthető tanuló szerződés.

A duális rendszerű szakképzés sajátossága, hogy egyidejűleg két helyszínen folyik a képzés :                                                                                  

1. Az elméleti ismereteket a szakképző iskolákban (Berufliche Oberschule Erdingen) 

2. A gyakorlati készségek jórészét (amire lehetőség adódik) a tanuló szerződést biztosító vállalkozásnál szerzi meg.

Általában egy héten 3-4 napot a vállalkozásnál (gyakorlati képzésen) 1-2 napot pedig a szakiskolában (elméleti oktatáson) töltenek.
A másik az úgynevezett blokkos képzés, például 8 hét gyakorlat a vállalkozásnál, 4 hét elmélet a szakiskolában. 

Mindkét módszer jár előnyökkel és hátrányokkal is. Ezekről is tájékoztattak bennünket.

A képzési centrumok (Ipartestület vagy Kamarai felügyelettel- mindkettőt megtapasztaltuk), olyan gyakorlati ismeretekre is felkészítik a szakképzésben résztvevő tanulókat, amire a tanuló szerződést biztosító vállalkozásnál nincs lehetőség, például nincs megfelelő eszköz.
A vállalkozásnál a cég szempontjából hasznos munkát végeztetnek, a tanulóknál ezzel szereznek gyakorlatot, ezt hívatott kiegészíteni a képzési centrumokban megszerezhető gyakorlat, ahol a legmodernebb eszközökkel történik a munkavégzés, amire ők nagyon büszkék is.

Az út során szerzett tapasztalataim minden a német alapképzés mind pedig az erre épülő duális szakképzés nagyon célirányos. 

Megtapasztalhattuk, hogy a legfontosabb szempont a munkaerő piac számára való megfelelés. Ezt a szempontot szem előtt tartva igyekeznek már az elemiskolákban megfelelő szakirányba terelni a tanulóikat. Ez folytatódik a reál és az alapiskolákban is. 
Az általunk meglátogatott szakiskolákban és képzési centrumokban ennek az elsődlegességét tapasztaltuk.

Számomra meglepő volt az is, hogy a tanulók részéről is ezt a hozzáállást tapasztaltuk, például a vizsga munkájukra való büszkeségük. Az asztalos tanulók esete is ezt igazolta, ők haza vihették a kis szekrénykét, ami a vizsga munkájuk volt, ez nálunk a szemétben végezte volna.

Összegezve nagyon sok hasznos és példaértékű tapasztalattal gazdagodtunk a hét során.

Köszönet ezért a programban való részvétel lehetőségéért!

Békéscsaba 2013-07-10                                                      Musulin Miklós

PAGE  
1

